རི་དྭགས་ནི་གཞི་བདག་གི་བླ་བུ་ཡིན་པར་བཤད་དེ་རི་དྭགས་གསོད་མཁན་དེ་མི་གྲལ་ནས་ཕུད་སྲོལ་ཡོད།ས་ཆ་ལ་ལ་ནས་ཆོ་བའམ་གྲོང་སྡེ་ག་གེ་མོ་ནས་རི་དྭགས་བསད་པ་ཡུལ་ཕྱོགས་དེའི་དགོན་པས་ཤེས་ཚེ་གྲོང་ཚོ་དེའི་སྐུ་རིམ་བཅའ་བའམ་མི་ཤི་བའི་བསྔོས་མགོར་མི་འགྲོ་བའི་གནད་དོན་ཆེན་པོར་ཐུག་འགྲོ།སྤྱང་ཀིས་རི་དྭགས་གསོད་པ་ལས་གཞན་བོད་པའི་ཁ་གསོ་བརྟེན་གྱི་ཕྱུགས་ཟོག་ལ་ཐད་ཀར་གནོད་པ་གཏོང་བས་སྤྱང་ཀི་གསོད་ཅིང༌།ད་སྔ་སྲིད་གཞུང་གིས་སྤྱང་ཀི་བསད་མི་ཆོག་པའི་རི་རྒྱ་ལུང་རྒྱ་སྔོན་ནས་ད་ལྟའི་བར་དུ་ཡོད་པ་མ་ཟད།སྤྱང་གསོད་ཀྱིས་སྤྱང་ཀིའི་པགས་པ་ཁུར་ནས་ཁྱིམ་ཚང་སོ་སོའི་སྒོ་ཁར་སོང་ནས་དཔའ་དར་འཐེན་སྲོལ་ཡོད།